stanford-oval/wikipedia huggingface dataset:
Ruslan Ponomarov

| Ruslan Ponomarov |
| --- | --- |

Henkilötiedot
Koko nimi:  Ruslan Olehovytš Ponomarov
Syntynyt: 11. lokakuuta 1983 (ikä 41)
Kansalaisuus:   ukrainalainen
Shakinpelaaja
Titteli:  suurmestari
Maailmanmestari:  2002–2004 (FIDE)
Elo-luku:  2 721 (tammikuussa 2014) FIDE:n listan sijoitus 27.
Korkein Elo:  2 749 (syyskuussa 2010)
Ruslan Olehovytš Ponomarov (ukr. Руслан Олегович Пономарьов, s. 11. lokakuuta 1983 Horlivka, Ukrainan SNT) on ukrainalainen shakin suurmestari ja entinen FIDE:n maailmanmestari.
Suurmestarin arvon Ponomarov varmisti aikoinaan nuorimpana maailmassa, 14 vuoden ja 17 päivän ikäisenä.
FIDE:n maailmanmestaruuden Ponomarov saavutti 2002, kun hän kukisti Moskovassa pelatussa knock-out-turnauksen loppuottelussa maanmiehensä Vasyl Ivantšukin pistein 4½–2½. Metropol-hotellissa pelattu finaali oli yksipuolinen näytelmä. Ensimmäisessä pelissä Ivantšuk pelasi hermostuneesti ja hävisi nopeasti. Seuraavissa peleissä hänen ei onnistunut viimeistellä lupaavia asemia. Ottelu ratkesi käytännössä viidennessä pelissä, jossa Ivantšukin selvä etu karkasi ja Ponomarov nousi voittoon. Nuori mestari hyötyi FIDE:n turnauksissa tuolloin käytetystä nopeasta pelirytmistä, mutta hän osoitti myös hallitsevansa hyvin pelin kaikki osa-alueet.
Ponomarovin piti pelata Prahan sopimuksen mukaisesti FIDE:n MM-ottelu Garri Kasparovia vastaan 2003. Ottelu kariutui, koska Ponomarov ja hänen silloinen managerinsa Silvio Danailov eivät allekirjoittaneet sopimusta. Ponomarov menetti tittelinsä 2004, kun Rustam Kasymdžanov voitti FIDE:n knock-out-turnauksen. Vuonna 2005 Ponomariov saavutti tiettävästi viimeisen ihmisen voiton huipputason tietokoneohjelmasta turnausolosuhteissa.
Vuonna 2011 Ponomarov voitti Ukrainan mestaruuden.
Aiheesta muualla

Wikimedia Commonsissa on kuvia tai muita tiedostoja aiheesta .
FIDE-kortti: Ruslan Ponomarov (englanniksi)
Ruslan Ponomarov ChessGames.com-sivustolla (englanniksi)
Shakin maailmanmestarit
| --- | --- |
Kiistattomat (1886–1993)::   Steinitz  Lasker  Capablanca  Euwe  Alehin  Smyslov  Tal  Botvinnik  Petrosjan  Spasski  Fischer  Karpov  Kasparov 
FIDE:n maailmanmestarit 1993–2006::   Halifman  Ponomarov  Kasymdžanov  Topalov 
PCA:n maailmanmestarit 1993–2006::   Kasparov  Kramnik 
Yhdistymisen jälkeen 2006 alkaen::   Kramnik  Anand  Carlsen  Ding
Ryszard Kaczorowski

Ryszard Kaczorowski vuonna 2008.
Ryszard Kaczorowski (26. marraskuuta 1919 Białystok – 10. huhtikuuta 2010 Smolenskin alue) oli puolalainen maan pakolaishallituksen viimeinen presidentti (1989–1990).
Kaczorowski toimi toisen maailmansodan aikana partioliikkeen puolisotilaallisessa Szare Szeregi -järjestössä. Hän johti sen toimintaa Białystokissa. Heinäkuussa 1940 Kaczorowski joutui neuvostojoukkojen vangitsemaksi, ja 10. toukokuuta 1941 hän sai Valko-Venäjän sosialistisen neuvostotasavallan korkeimmalta oikeudelta kuolemantuomion. Tuomio muutettiin kymmenen vuoden vankeuteen työleirillä. Kaczorowski joutui Kolyman alueelle rangaistusta suorittamaan, mutta hän vapautui syyskuussa 1942. Hän liittyi Neuvostoliitossa toimineisiin Puolan joukkoihin ja osallistui Italian taisteluihin. Toisen maailmansodan päätyttyä Kaczorowski asui Englannissa.
Kaczorowski valittiin pakolaishallituksen sisäministeriksi vuonna 1986. Hän sai nimityksen pakolaishallituksen presidentiksi 19. heinäkuuta 1989, mutta erosi tehtävästä 22. joulukuuta 1990 Lech Wałęsan tultua valituksi Puolan presidentiksi. Kaczorowski oli Varsovan ja Lublinin kunniakaupunkilainen. Hän sai Pyhän Mikaelin ja Pyhän Yrjön ritarikunnan kunniaritarin suurristin, Paavi Pius IX:n ritarikunnan suurristin ja monia muita tunnustuksia. Kaczorowski kuoli Smolenskin lento-onnettomuudessa.
Rautaruukin ratapiha

Rautaruukin ratapiha lyh. Rat) on ratapiha SSAB:n terästehtaalla Raahen kaupungissa Raahen radalla. Ratapiha on radan pääteasema ja sitä käytetään ainoastaan terästehtaan raaka-aine- ja tuotekuljetuksiin.
Roman Simovytš

Roman Simovytš, ukr. Роман Сімович, (28. helmikuuta 1901 Snjatyn, Galitsia – 30. heinäkuuta 1984 Lviv, Ukrainan SNT) oli ukrainalainen säveltäjä ja opettaja.
Simovytš opiskeli säveltämistä ja Vilém Kurzin oppilaana pianonsoittoa Prahan konservatoriossa ja myöhemmin säveltämistä Vítězslav Novákin oppilaana. Hän toimi vuodesta 1936 opettajana Drohobytšissa ja Stanyslavivissa (nyk. Ivano-Frankivsk) ja opetti vuodesta 1951 Lvivin konservatoriossa, jossa professorina 1963 alkaen. Hän on säveltänyt baletin Sopilka Dovbuša (1948), seitsemän sinfoniaa, sinfonisia runoja ja paljon pienimuotoisia sävellyksiä.
Aiheesta muualla

Simovych, Roman Ukrainian Live (englanniksi, ukrainaksi)
Rob Smedley

Smedley varikolla vuonna 2010
Rob Smedley (s. 28. marraskuuta 1973 Middlesbrough) on englantilainen insinööri, joka työskentelee Formula 1 -sarjan Williams -tallin auton kehityksestä vastaavana insinöörinä.
Aiemmin hän toimi kahdeksan kauden ajan Scuderia Ferrari -tallissa Felipe Massan kisainsinöörinä.
Ura Formula 1 -sarjassa

Smedley aloitti F1:n parissa vuonna 2001, työskennellen Jordan Grand Prix -tallissa. Ferrarille hän siirtyi kauden 2003 lopulla. Smedley tunnetaan F1-piireissä erityisesti hänen ja Massan kilpailujen aikana käymästä värikkäästä radiokeskustelusta.
Massan loukkaannuttua vuoden 2009 Unkarin GP:n aika-ajoissa ja oltua sivussa loppukauden, Smedley toimi hänen korvaajiensa Luca Badoerin ja Giancarlo Fisichellan kisainsinöörinä.
Kauden 2013 jälkeen Smedley ja Massa siirtyivät kumpikin Ferrarilta Williams-talliin, jossa Massan kisainsinööriksi nimettiin Andrew Murdoch, Smedleyn saadessa roolin auton kehityksestä vastaavana insinöörinä. Marraskuussa 2018 ilmoitettiin, että Smedleyn ja Williamsin yhteistyö päättyy Smedleyn siirtyessä pois F1-sarjasta kauden 2018 jälkeen.
Muuta

Smedley ja hänen vaimonsa ovat toimineet lapsensa kuoleman jälkeen vuodesta 2007 lähtien hyväntekeväisyysjärjestö SANDS:issa (Stillbirth And Neonatal Death Society), joka tukee kohtukuoleman kohdanneita vanhempia. Vuonna 2009 Smedley sai Teessiden yliopistolta kunniatohtorin arvonimen Doctor of Professional Studies (suom. ammatillisten opintojen tohtori).
Käännös suomeksi
Robinson R44

Robinson R44 on 4-paikkainen kevyt helikopteri, jota valmistaa yhdysvaltalainen Robinson Helicopter Company. Kone on ollut tuotannossa vuodesta 1992 alkaen. Se perustuu yhtiön Robinson R22-helikopteriin. Helikopterin moottorina on Textron-Lycomingin O-540-F1B5, joka on 6 sylinterinen bokserimoottori.
Kuvia

Robinson R44 Astro
Robinson R44
R44 nousussa
Aiheesta muualla

Wikimedia Commonsissa on kuvia tai muita tiedostoja aiheesta .
Robinson Helicopter Company web site
Robinson Helicopters Owners Group
Robinsonadi

Robinsonadi on kirjallisuudenlaji, jonka nimitys on peräisin Daniel Defoen romaanista Robinson Crusoe. Se kuvaa haaksirikkoutuneiden tai kulttuuria pakoon vetäytyneiden yksilöiden elämää. Robinsonadit olivat suosittuja etenkin 1700-luvulla Robinson Crusoen ilmestyttyä, mutta niitä on kirjoitettu jo antiikin aikaan. Yrjö Hirn on kirjoittanut robinsonadien historian Valtameren saari (1928).
Tunnettuja robinsonadeja

Robinson Crusoe (Daniel Defoe)
Robinsonin perhe (Johann David Wyss)
Salaperäinen saari (Jules Verne)
Kärpästen herra (William Golding)
Edellisen päivän saari (Umberto Eco)
Aiheesta muualla

Robinsonadi Tieteen termipankissa
Rachel True

Rachel India True (s. 15. marraskuuta 1966) on yhdysvaltalainen elokuva- ja televisionäyttelijä.
Filmografia > Elokuvat

CB4 (1993)
Piinallinen seuralainen (1993) (TV)
Embrace of the Vampire (1994
A Walton Wedding (1995) (TV)
Noitapiiri (1996)
Nowhere (1997)
Half Baked (1998)
Jotain uutta, jotain vanhaa (1998)
The Big Split (1999)
Huoneistohotelli (1999) (TV)
The Auteur Theory (1999)
Groove (2000)
Oikea valinta (2000) (TV)
Who Is A.B.? (2001)
Kohtalokas ystävä (2002)
The Perfect Holiday (2007)
Pink Eye (2009)
Killing of Wendy (2009)
Filmografia > Televisio

Bill Cosby Show (1991–1992)
Hangin' with Mr. Cooper (1993)
Getting By (1993)
Renegade (1993)
Thea (1993)
Beverly Hills 90210 (1993)
Bel-Airin prinssi (1993)
Dream On (1994–1995)
Family Matters (1995)
Boston Common (1997)
The Drew Carey Show (1997–1998)
Damon (1998)
Once and Again (1999–2000)
Vain yksi elämä (2000)
Dawson's Creek (2001)
Half & Half (2002–2006)
Nooan arkki (2006)
Aiheesta muualla

Rachel True Internet Movie Databasessa. (englanniksi)
Robion

| Robion |
| --- | --- |
 Notre Damen kirkko
 vaakuna
 Robion
 Koordinaatit: 43°50′42″N, 5°06′48″E 
Valtio:  Ranska
Alue:  Provence-Alpit-Riviera‎
Departementti:  Vaucluse
Arrondissementti:  Apt
Pinta-ala:  
 – Kokonaispinta-ala:  17,7 km²
Väkiluku (2013):  4 152 
 – Väestötiheys:  234,6 as./km²
 
 Kunnan kotisivut 
Infobox OKVirheellinen NIMI-arvo: 
Robion on kunta Eteläisessä Ranskassa Vauclusen departementissa Provence-Alpit-Riviera‎n alueella.
Nähtävyyksiä

Kunnan nähtävyyksiä on 1100-luvulta peräisin oleva Notre Damen kirkko ja sen kappeli chapelle du Rosaire.
Aiheesta muualla

Kuvia tai muita tiedostoja aiheesta Robion Wikimedia Commonsissa
Sagvåg

| Sagvåg |
| --- | --- |

 Sagvåg
 Koordinaatit: 59°46′31″N, 5°23′41″E 
Valtio:  Norja
Lääni:  Vestland
Kunta:  Stord
Pinta-ala:  
 – Maa:  2,7 km²
Väkiluku (2023):  3 454
 – Väestötiheys:  1 279,3 as./km²
Infobox OKVirheellinen NIMI-arvo: 
Sagvåg on taajama Stordin kunnassa Vestlandin läänissä Norjassa. Taajaman pinta-ala on 2,7 neliökilometriä ja asukasluku 3 454 vuonna 2023.
Road America

| Road America |
| --- | --- |

Sijainti:   Yhdysvallat
Valmistumisvuosi:  1955
Suunnittelija:  Clif Tufte
Radan pituus:  6,515 km
Radan leveys:  8,5 - 9,5 m
Rataennätys:  1.39,866  (Dario Franchitti, 2000, Champ Car)
Suurimmat tapahtumat:  American Le Mans Series,   Nationwide Series
Road America on Yhdysvalloissa Wisconsinin osavaltiossa sijaitseva moottorirata. Varsinaisen "neljän mailin radan" yhteydessä on myös 1,3 kilometriä pitkä kartingrata. Radalla on pidetty kilpailuja 50-luvulta lähtien; mm. American Le Mans Series-, AMA Superbike- ja  Speed World Challenge-kilpailuja.
Radat > Neljän mailin rata

Road America on saavuttanut legendaarisen radan maineen ajajien keskuudessa. Radan pituus on 6,515 kilometriä eli noin neljä mailia ja se sisältää 14 mutkaa.
Radat > Kartingrata

Road American yhteydessä on myös Briggs & Stratton Motorplex -niminen kartingrata. Radan pituus on 1,3 kilometriä eli 0,8 mailia.
Aiheesta muualla

Wikimedia Commonsissa on kuvia tai muita tiedostoja aiheesta .
Road America
Road America
Kartingrata
Rosa Invenius

Rosa Invenius, o.s. Rikberg, (20. lokakuuta 1853 Tyrvää – 31. tammikuuta 1932 Helsinki) oli suomalainen kansakoulunopettaja, kansansivistäjä ja ruotsin kielellä kirjoittanut kirjailija.
Invenius vietti lapsuus- ja nuoruusvuotensa Kristiinankaupungissa. Valmistuttuaan kansakoulunopettajaksi hän toimi opettajana Närpiössä ja Kaskisissa. Vuonna 1907 Invenius muutti Helsinkiin jossa hän toimi Suomen ruotsalaisen raittiusliiton (Finlands svenska nykterhetsförbund) toimistopäällikkönä ja sen jälkeen hän oli Svenska folkskolans vänner-järjestön palveluksessa pienkoulukonsulenttina 1913–1919 ja toimitti Barnens Missionstidning-lehteä.
Inveniuksen kirjallinen tuotanto koostui pääasiassa lapsille ja nuorille tarkoitetuista raittiusaiheisista kertomuksista ja näytelmistä. Inveniuksen esikoisteos oli 1903 kirjoitettu näytelmä Kung Alkohol joka sai Raittiuden ystävien palkinnon.
Teokset

Kung Alkohol : prisbelönt af Nykterhetens Vänner. Skrifter utgifna af Nykterhetens Vänner. Nykterhetens Vänner, Helsingfors 1901, 2. painos Finlands Svenska Nykterhetsförbunds expedition, Kronoby 1906
Julens Ängel : Jullek för Hoppets Här. Finlands Svenska Nykterhetsförbunds expedition, Helsingfors 1906
Julklockorna. Dialoger / FSN. Första serien III. Finlands Svenska Nykterhetsförbund, Helsingfors 1909
Huru farbror Anders blev nykterist : lek för Hoppets Här. Dialoger / FSN. Första serien II. Finlands Svenska Nykterhetsförbund, Helsingfors 1909
I skogen ; när jag blir stor. Dialoger / FSN. Första serien V. Finlands Svenska Nykterhetsförbund, Helsingfors 1910
I Storbyn. Föreningen Marthas skrifter. Föreningen Martha, Helsingfors 1910
Nyårsaftonen ; det blå bandet. Dialoger / FSN. Första serien VI. Finlands Svenska Nykterhetsförbund, Helsingfors 1911
Rymmarena. Dialoger / FSN. Första serien VII. Finlands Svenska Nykterhetsförbund, Helsingfors 1914
Lisbet och far. Hoppets Härs bibliotek I;3. Finlands Svenska Nykterhetsförbund, Helsingfors 1915
Vilde Fritz och andra pojkar. Barnbiblioteket Eos 4, Fram, Vasa 1920
Bland människor : verklighetsbilder. Fram, Vasa 1922
Dopbarnen : livsbild i tre avdelningar för föräldramöten och Hoppets här. FSN:s dialoger 9. Fram, Vasa 1923
Rövaren : lek för Hoppets här. FSN:s dialoger 8. Fram, Vasa 1923
Till mor. Finlands Svenska Nykterhetsförbund, Vasa 1924
Hemmets ovän. FSN:s småskrifter. Finlands Svenska Nykterhetsförbund, Vasa 1929
Romy

Romy on etunimi:
Romy Schneider (1938-1982), itävaltalainen näyttelijä
Romy Eggimann (s. 1995), sveitsiläinen jääkiekkoilija
Palkinto

Romy, itävaltalainen elokuvapalkinto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Romy”, voi hakea sivunnimihaulla, laajalla sivunnimihaulla tai tekstihaulla.
Riivattu talo

| Riivattu talo> The House That Would Not Die |
| --- | --- |

Ohjaaja:  John Llewellyn Moxey
Käsikirjoittaja:  Henry Farrell
Perustuu:  Barbara Michaelsin romaaniin
Tuottaja:  Aaron Spelling
Säveltäjä:  Laurence Rosenthal
Pääosat:   Barbara Stanwyck  Richard Egan  Michael Anderson Jr. 
Valmistustiedot
Valmistusmaa:  Yhdysvallat
Tuotantoyhtiö:  Aaron Spelling Productions
Ensi-ilta:  Yhdysvallat 27. lokakuuta 1970
Kesto:  74 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Riivattu talo (engl. The House That Would Not Die) on televisioelokuva vuodelta 1970, jonka ohjasi John Llewellyn Moxey. Televisioelokuva on genreltään kauhu, ja sen pääosissa ovat Barbara Stanwyck, Richard Egan ja Michael Anderson Jr.. Riivattu talo perustuu Barbara Michaelsin romaaniin Ammie, Come Home, josta Henry Farrell laati käsikirjoituksen.
Rooleissa

| 0 | 1 | 2 |
| --- | --- | --- |
|  Barbara Stanwyck  | … |  Ruth Bennett   |
|  Richard Egan  | … |  Pat McDougal   |
|  Michael Anderson Jr.  | … |  Stan Whitman   |
|  Kitty Winn  | … |  Sara Dunning   |
|  Doreen Lang  | … |  Sylvia Wall   |
|  Mabel Albertson  | … |  Rouva McDougal   |
Aiheesta muualla

Riivattu talo Internet Movie Databasessa (englanniksi)
Revolutionary Socialist Party

Revolutionary Socialist Party on intialainen kommunistinen puolue. Se on perustettu vuonna 1940. Puolueen pääsihteeri on K. Pankajakshan. Puolueen nuorisojärjestö on Revolutionary Youth Front.
Puolue oli Keralan Left Democratic Front LDF-liittoutumassa Marxilaisen kommunistipuolueen (CPM) kanssa yli 30 vuoden ajan, mutta vuoden 2014 parlamenttivaalien alla se jätti LDF:n ja liittyi UDF:ään (United Democratic Front).
Saippuakauppias

Saippuakauppias voi viitata johonkin seuraavista:
saippuakauppias, tunnettu suomenkielinen palindromi
Saippuakauppias, Jack Conwayn elokuva vuodelta 1947
Saippuakauppias eli uusi otto, Neil Hardwickin tv-elokuva vuodelta 1984
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saippuakauppias”, voi hakea sivunnimihaulla, laajalla sivunnimihaulla tai tekstihaulla.
Ryssänsilta

Ryssänsilta kesällä 1932.
Ryssänsilta oli Vantaanjoen ylittänyt puinen maantiesilta, joka yhdisti Oulunkylän ja Pukinmäen nykyisen Käskynhaltijantien pohjoispuolella Helsingissä. Silta rakennettiin venäläisten toimesta ensimmäisen maailmansodan aikana vuonna 1915, kun Helsingin ympäristössä rakennettiin Helsingin maa- ja merilinnoitusta. Sillan eteen 15 metriä yläjuoksun puolelle rakennettiin lisäksi kapeampi tukkisilta, joka suojasi siltaa keväisen jäidenlähdön aikana. Silta uusittiin 1930-luvulla ja se purettiin sen jälkeen kun Käskynhaltijantie valmistui vuonna 1963. Sillan maastossa sen sijaintipaikan luoteispuolella pyörätien varrella on vielä jäljellä sillan maatuvia puurakenteita.
Vartiointia Ryssänsillalla Mäntsälän kapinan aikaan maaliskuussa 1932.
Aiheesta muualla

Ryssänsilta ja sen kautta kulkenut maantie Vantaankoski-Malmin alueen peruskartassa vuodelta 1958, Timo Meriluodon karttasivut
Vantaanjoki, Käskynhaltijantien silta. Pukinmäki, ns. Ryssänsilta kevättulvan aikaan vuonna 1951, Helsingin kaupungimmuseo (Finna)
Auto-onnettomuus Oulunkylän ja Pukinmäen yhdistävällä Ryssänsillalla vuonna 1932, uteliaita katselijoita paikalla, Museovirasto, Historian kuvakokoelma (Finna)
Imatrana pauhaa tällä hetkellä Vanhankaupungin koski. Vantaanjoki mahtavana tulvakyminä, Helsingin Sanomat, 29.04.1931, nro 115, s. 5, Kansalliskirjaston digitaaliset aineistot
Ruotsin oikeusministeriö

| Ruotsin oikeusministeriö Justitie­­departementet |
| --- | --- |

Perustettu:  1840
Sijainti:  Tukholma
Valtio:  Ruotsi
Ministeri:  Gunnar Strömmer
Aiheesta muualla
Sivusto
Ruotsin oikeusministeriö (ruots. Justitiedepartementet) on yksi Ruotsin hallituskanslian yhdestätoista ministeriöstä (ruots. departement).
Oikeusministeriö vastaa oikeusviranomaisista, kuten poliisista, syyttäjistä, tuomioistuimista ja vankiloista. Se vastaa myös maahanmuuttokysymyksistä. Ministeriön toimivaltaan kuuluu perustuslaillista ja yleistä hallinto-oikeutta, siviilioikeutta, prosessioikeutta, rikosoikeutta, yleistä järjestystä ja turvallisuutta sekä maahanmuutto- ja turvapaikkaoikeutta koskeva lainsäädäntö.
Aiheesta muualla

Kuvia tai muita tiedostoja aiheesta Ruotsin oikeusministeriö Wikimedia Commonsissa
Punalakkipipilo

| Punalakkipipilo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Sirkkulit Passerellidae
Suku::  Pipilot Pipilo
Laji::  chlorurus
Kaksiosainen nimi
 Pipilo chlorurus  Audubon, 1839 
Katso myös
   Punalakkipipilo Wikispeciesissä   Punalakkipipilo Commonsissa 
Infobox OKNimi-testi OKIUCN-testi OK: 
Punalakkipipilo (Pipilo chlorurus) on pohjoisamerikkalainen varpuslintu.
Koko ja ulkonäkö

Linnun pituus on noin 16 cm. Sen höyhenpuku on pääosin harmahtava, siivissä ja pyrstössä on kirkkaanvihreät kuviot, päälaki on tiilenpunainen ja kurkku valkoinen. Nokka on kartiomainen ja päälaen höyhenet nousevat usein töyhdöksi. Sukupuolet ovat lähes samannäköisiä, naaras on väreiltään hieman haileampi. Lintu on käytökseltään alikasvoksessa piilotteleva.
Esiintyminen

Punalakkipipilot elävät Yhdysvaltain läntisessä osassa 1,7 miljoonan neliökilometrin laajuisella alueella ja sen populaation koko on noin 4,1 miljoonaa yksilöä. Se on lyhyen matkan muuttolintu, joka talvehtii Yhdysvaltain lounaisimmissa osissa ja Meksikossa.
Elinympäristö

Laji asuu tiheissä pensaikoissa, harvemmin yksittäisiä pensaita kasvavalla avomaalla.
Lisääntyminen

Punalakkipipilot pesivät tavallisesti kahdesti kesän aikana. Ensimmäiset munapesät tavataan toukokuun alussa ja viimeiset heinä-elokuussa. Pesä on avoin kuppi maassa tai lähellä maanpintaa. Munamäärä on 3–5 ja haudonta-aika noin 12 päivää. Vain naaras hautoo. Poikaset lähtevät pesästä 11–14 päivän ikäisinä.
Ravinto

Lajin ruokavalio koostuu siemenistä, pienistä selkärangattomista, marjoista sekä hedelmistä.
Rob Thomas

| Robert Kelly Thomas |
| --- | --- |
 Rob Thomas esiintymässä Las Vegasissa vuonna 2013.
Henkilötiedot
Syntynyt: 14. helmikuuta 1972 (ikä 52)
Ammatti:  laulaja, lauluntekijä
Muusikko
Taiteilijanimi:  Rob Thomas
Laulukielet:  englanti
Aktiivisena:  1996–
Tyylilajit:  Vaihtoehtorock, post-grunge, pop rock, adult contemporary music
Soittimet:  kitara, piano, lyömäsoitin
Yhtyeet:  Matchbox Twenty, Tabitha's Secret
Levy-yhtiöt:  Atlantic, Emblem Music
Aiheesta muualla
robthomasmusic.com
  [ Muokkaa Wikidatassa ] [ ohje ]  
Robert Kelly "Rob" Thomas (s. 14. helmikuuta 1972) on yhdysvaltalainen laulaja-lauluntekijä. Hän on lauluntekijä ja laulaja yhtyeessä Matchbox Twenty. Thomas tekee uraa myös sooloartistina. Hän sai kolme Grammy-palkintoa hänen ja Carlos Santanan vuonna 1999 julkaistusta yhteisestä hitistä "Smooth", joka on myynyt platinaa.
Diskografia > Albumit

...Something to Be (2005)
Cradlesong (2009)
Chip Tooth Smile (2019)
Diskografia > Singlet

"A New York Christmas" (2003)
"Lonely No More" (2005)
"This Is How a Heart Breaks" (2005)
"Ever the Same" (2005)
"...Something to Be" (2006)
"Streetcorner Symphony" (2006)
"Little Wonders" (2007)
"Her Diamonds" (2009)
"Give Me the Meltdown" (2009)
"Someday" (2009)
"Mockingbird" (2010)
Aiheesta muualla

Kuvia tai muita tiedostoja aiheesta Rob Thomas Wikimedia Commonsissa
Rob Thomas Internet Movie Databasessa. (englanniksi)
Rob Thomasin kotisivut
Rekisalo

Rekisalo
| --- | --- |
Sijainti:  Kuhmoinen Pirkanmaa Suomi
Vesialue:  Päijänne
Korkein kohta:  142,5 m
Pinta-ala:  3,97 km²  
muokkaa - muokkaa wikitekstiä - muokkaa Wikidataa
Rekisalo on Päijänteen saari Pirkanmaalla Kuhmoisissa. Se sijaitsee Varpusenlinnanselän luoteisreunalla. Mantereesta sen erottaa ruhjeeseen syntynyt salmi.
Maantietoa

Saari on 3,8 kilometriä pitkä, 1,8 kilometriä leveä ja sen pinta-ala on 3,97 neliökilometriä . Saaren lounaispuolella on pitkä kalliomurros, jonka muodostama kapea Kalliosalmi erottaa saaren mantereesta. Kalliosalmi on 30–400 metriä leveä. Salmen kapein kohta on samalla sen rantojen korkein kohta. Saaren pohjoispuolella sijaitsee hyvin lähellä suuri Uotilansaari. Saarien välissä on järvimäinen Tanskanselkä, johon ovat yhteydessä Kessalmi lännestä ja Kiimassalmi kaakosta. Saaren itärannat ovat avoimet Tehinselälle päin, jossa on kuitenkin pieni saaristo välissä. Saaren luoteispuoliskossa kohoaa Kirkkovuoren kallioselänne. Sen korkein huippu sijaitsee suurimmalla kalliopaljakalla. Se yltää noin 142,5 metrin korkeuteen merenpinnasta, joten se kohoaa noin 64 metrin korkeuteen Päijänteestä. Kirkkovuoren lounaispuolella kohoaa yhtä korkea Pinttilänvuori. Saaren kaakoispäässä on vielä Jäniksenpäänvuori, mutta saari on muualla sitten alavaa. Saari on pääasiassa metsämaata, mutta Kirkkovuoren eteläpuolella on Kauppilansuo, Uutisniittu ja Väärtinkorpi. Saarella on ollut viime vuosikymmeninä kolme maatilaa, joiden pellot ja niityt ovat edelleen metsättömät.
Saarella on vielä pysyvää asutusta. Pysyviä asukkaita on kaksi, kesäsauntoja 32 ja niissä kesäasukkaita 128 (vuonna 2010). Saareen ei tule tietä tai siltaa, vaan asukkaat liikkuvat mantereelle veneillään. Kalliosalmen läpi on viitoitettu veneväylä.
Luontoarvoja

Saarella on kahdeksan luonnonsuojelualuetta. Suurin suojeltu alue sijaitsee saaren pohjoisrannassa. Siihen kuuluvat myös umpeen ruohottuneen Kiimalahden rannat. Toinen alue on Hyvänapajanniittujen alue, joka ulottuu kapeana kaistaleena Hyvänapajanlahdelle. Saaren Selkäpäässä ovat loput suojelualueet. Ne ovat pieniä alueita, jotka ovat hajallaan saaren kärjessä.